ಸೆಪ್ಟೆಂಬರ್ 7ರಿಂದ ಮೆಟ್ರೋ ಸಂಚಾರ.. ಮಾರ್ಗಸೂಚಿ ಬಿಡುಗಡೆ ಮಾಡಿದ ಕೇಂದ್ರ ಬೆಂಗಳೂರು: ಸೆಪ್ಟೆಂಬರ್ 7 ನೇ ತಾರೀಖಿನಿಂದ ಮೆಟ್ರೋ ಶುರುವಾಗಲಿದ್ದು ಕೇಂದ್ರದ ನಗರಾಭಿವೃದ್ಧಿ ಹಾಗೂ ವಸತಿ ಸಚಿವಾಲಯ ಇದರ ಸಲುವಾಗಿ ಮಾರ್ಗಸೂಚಿಗಳನ್ನು ಘೋಷಿಸಿದೆ. ವಯಕ್ತಿಕ ಅಂತರ ಕಾಪಾಡಿಕೊಳ್ಳುವುದು, ಮಾಸ್ಕ್ ಧರಿಸುವುದು ಕಡ್ಡಾಯ ಎಂದು ಕೇಂದ್ರ ಹೇಳಿದೆ. ಥರ್ಮಲ್ ಸ್ಕ್ರೀನಿಂಗ್ ಮೂಲಕ ಟೆಂಪರೇಚರ್ ಚೆಕ್ ಮಾಡಲಾಗುವುದು ಲಕ್ಷಣ ರಹಿತ ಪ್ರಯಾಣಿಕರಿಗೆ ಮಾತ್ರ ಪ್ರಯಾಣಿಸಲು ಅವಕಾಶ ನೀಡಲಾಗಿದೆ. ಮಾರ್ಗಸೂಚಿ ಮುಖ್ಯಾಂಶಗಳು.. ಒಂದಕ್ಕಿಂತ ಹೆಚ್ಚು ಮೆಟ್ರೋ ಲೈನ್ಗಳು ಇದ್ದಲ್ಲಿ ಹಂತಹಂತವಾಗಿ ಪ್ರಾರಂಭ ಮಾಡಬೇಕು. 12 ನೇ ತಾರೀಕಿಗೆ ಎಲ್ಲಾ ಮೆಟ್ರೊ ಸೇವೆಗಳು ಪ್ರಾರಂಭಿಸಲು ಅನುಮತಿ ನೀಡಲಾಗಿದೆ. ಕೊರೊನಾ ಸಂಬಂಧಿತ ಮಾರ್ಗಸೂಚಿಗಳನ್ನು ಅನುಸರಿಸದಿದ್ದಲ್ಲಿ ಅಥವಾ ವ್ಯಾಪಕವಾಗಿ ಉಲ್ಲಂಘನೆಗಳು ಕಂಡುಬಂದಲ್ಲಿ ಅನುಮತಿಯನ್ನು ಹಿಂಪಡೆಯುವ ಸಾಧ್ಯತೆಯ ಬಗ್ಗೆ ಈಗಲೇ ಸಚಿವಾಲಯ ಎಚ್ಚರಿಕೆ ನೀಡಿದೆ. ಟ್ರೈನ್ನಲ್ಲಿ ಜನಸಂಖ್ಯೆ ಹೆಚ್ಚಿದ್ದ ಸಂದರ್ಭದಲ್ಲಿ ಯಾವುದಾದರು ಸ್ಟೇಷನ್ನಿನಲ್ಲಿ ನಿಲ್ಲಿಸದಿರುವ ನಿರ್ಧಾರ ಸ್ಥಳೀಯ ಮಟ್ಟದಲ್ಲಿ ತೆಗೆದುಕೊಳ್ಳಬಹುದು. ಇನ್ನು ವ್ಯಕ್ತಿಗತ ಅಂತರ ಕಾದುಕೊಂಡು ಟ್ರೈನ್ ಹತ್ತಲು ಅಥವಾ ಇಳಿಯಲು ಸಾಕಷ್ಟು ಸಮಯ ನೀಡಲು ಸೂಚಿಸಲಾಗಿದೆ. ಕಂಟೋನ್ಮೆಂಟ್ ಝೋನ್ನಲ್ಲಿರುವ ಸ್ಟೇಷನ್ಗಳು ತೆರೆಯುವುದಿಲ್ಲ. NewsFirst Live